Nordic Semiconductor

Nordic Semiconductor (frem til 2004 Nordic VLSI) er en norsk produsent av integrerte kretser til bruk i trådløs teknologi. 

Komponenter fra Nordic Semiconductor benyttes blant annet i trådløse produkter som tastaturer, mus, spillkonsoller og sportsutstyr (herunder pulsklokker). 

Firmaet startet opp i 1983, med fire studenter fra NTNU rundt et kjøkkenbord: Trond Sæther, Frank Berntsen, Jan Meyer og Oddvar Aaserud. Selskapet med hovedkontor i Trondheim omsatte i 2010 for  og hadde et overskudd på  Selskapet har i tillegg til Trondheim kontor i Oslo, San Jose i USA, Uleåborg, Esbo og Åbo i Finland, Kraków i Polen, Beijing, Shanghai, Shenzhen og Hongkong i Kina, Seoul i Sør-Korea, Yokohama i Japan, Taipei på Taiwan og Manila på Filippinene. I 2010 hadde Nordic Semiconductor totalt 137 ansatte. Nå, snart 10 år etter er det over 700 ansatte.

 Teknologi 

I 2004 lanserte Logitech V500 Cordless Notebook Mouse med en brikke fra Nordic Semiconductor. Enda tidligere hadde selskapet levert teknologi til gamepads fra Logitech. Logitech og Microsoft, som sammen lagde 70 % av verdens trådløse mus og tastatur, bestemte seg i 2009 for å bruke selskapets teknologi i nær alle disse.

I Tour de France 2010 brukte syklister som Mark Cavendish og Jens Voigt selskapets brikker til overvåking av puls, fart og effekt.

Selskapet leverer også radioene i de pipende og strømførende klavene som implementerer det virtuelle gjerdet NoFence og holder dyr på beiteområder uten fysiske gjerder.

12. desember 2018 lanserte Nordic sin nRF9160 SiP, som betyr at firmaet nå også har fokus på cellular IoT, LTE-M og NB-IoT.

 Referanser 

 : «Analytiker: Dette er helt fantastisk», 14. juli 2010, Hegnar Online – «Toppsjef Svenn-Tore Larsen forteller til DN at selskapets brikker brukes av Tour de France-syklister som Mark Cavendish og Jens Voigt til å måle puls, fart og effekt av tråkket på pedalen.» Sist avlest 20. mai 2011.
 : «Styrer dyrene med GPS», 19. oktober 2010, Teknisk Ukeblad – «Protokollen for dette er ANT fra Dynastream, men ZigBee ble også vurdert. Nordic Semiconductor leverer radioene til enhetene.» Sist avlest 20. mai 2011.
: «Norsk gjennombrudd med trådløs mus», 20. oktober 2004, Nettavisen – «Nordic har tidligere levert sin teknologi til gamepads fra Logitech, men dette er en første avtalen når det gjelder mus.» Sist avlest 20. mai 2011.
 : «Spår videre oppgang for børsvinner», 28. juni 2010, E24 – «Microsoft og Logitech lager 70 prosent av alle trådløse mus og tastaturer i verden. I fjor bestemte de to elektronikkgigantene seg for å benytte Nordic Semiconductors mikrochip-teknologi i nær alle trådløse mus og tastaturprodukter.» Sist avlest 20. mai 2011.

 Eksterne lenker 




Kategori:Halvlederprodusenter
Kategori:Norske IT-selskaper
Kategori:NTNU
Kategori:Næringsliv i Trondheim
Kategori:Trådløs kommunikasjon
Kategori:Etableringer i 1983